Šis raksts ir par 16 bitu operētājsistēmu. Par citām jēdziena **GEOS** nozīmēm skatīt nozīmju atdalīšanas lapu.

***GEOS*** (***G**raphic **E**nvironment **O**perating **S**ystem*) ir operētājsistēma, kuru izstrādājis ASV uzņēmums *GeoWorks*. Pirmā versija ***PC/GEOS*** izlaista 1990. gadā. Operētājsistēma kopā ar programmu paketi tika pārdota ar nosaukumiem ***GeoWorks Ensemble***, vēlāk ***NewDeal Office*** un ***Breadbox Ensemble***. Pēdējā versija iznākusi 2009. gadā.

1990. gadā *GeoWorks* izlaida 16 bitu operētājsistēmu *PC/GEOS* (*GeoWorks Ensemble 1.0*) *IBM PC* savietojamiem datoriem. Tā nebija savietojama ar *GeoWorks* iepriekšējo operētājsistēmu — 8 bitu *GEOS*, kura bija paredzēta *MOS 6510* procesoriem (datoriem *Commodore 64*).
*PC/GEOS* nebija "tīra" operētājsistēma, jo darbojās uz *MS-DOS* pamata. Vairākas *GEOS* īpašības *Microsoft Windows* parādījās tikai pēc vairākiem gadiem, piemēram, *Start Menu*.
*GeoWorks Ensemble* ietvēra operētājsistēmu kopā ar biroja programmām (teksta redaktoru, izklājprogrammu, datubāzi, zvanīšanas programmu un kalendāru), kad vēl nebija sākusies *Microsoft Office ēra.*

*PC/GEOS* radīja draudus *Microsoft* sistēmai *Windows 3.0*. *Microsoft* vēlējās nopirkt Douertija uzņēmumu, bet tas neizdevās. Tad *Microsoft* piedraudēja aparatūras piegādātājiem pārtraukt *MS-DOS* atblastu datoriem, kuriem uzstādīta *GEOS*.
*GeoWorks* neizdevās piesaistīt trešās puses programmu izstrādātājus *PC/GEOS* operētājsistēmai, jo izstrādes rīki bija dārgi un programmēšanas vide bija sarežģīta — atkļūdošanai bija vajadzīgs otrs dators, kas pieslēgts pie seriālā porta.

Pēc *Ensemble 2.01* izlaišanas personālajiem datoriem 1994. gadā ar *GeoWorks Ensemble* saistītie darbi tika pārdoti uzņēmumam *NewDeal Inc*. Tas *GEOS* mēģināja pārdot kā alternatīvu *Windows*, jo operētājsistēma varēja darboties uz vecākiem datoriem.
Kad šis bizness negāja, operētājsistēma tika pārdota *BreadBox*, kas turpināja tās attīstīšanu, izlaižot *BreadBox Ensemble* versijas no 2001. līdz 2009. gadam.

*GeoWorks* pievērsās plaukstdatoriem un citām mobilām ierīcēm, tām izstrādājot operētājsistēmu *PEN/GEOS*, kas darbojās virs *DOS* sistēmas. To izmantoja *Brother Industries* mazjaudīgajos klēpjdatoros. 1995. gadā *Hewlett-Packard* izlaida plaukstdaroru *HP OmniGo 100* ar *GEOS*.
1996. gadā *Nokia* izlaida viedtālruni *Nokia 9000 Communicator* ar *GOES 3.0* operētājsistēmu, kura darbojās virs *ROM-DOS* sistēmas. Vēlāk *GOES* izmantots arī *Nokia 9110 Communicator*.

1997. gadā izlaista operētājsistēma *GEOS-SC*, kas darbojās ar *RISC* procesoru. Tā kļuva par pamatu *Mitsubishi Electric* izstrādātajiem viedtālruņiem Japānas tirgum.

Versijas
--------

* 1990: OS/90 (Beta versija)
* 1990: GeoWorks 1.0
* 1991: GeoWorks 1.2
* 1992: GeoWorks 1.2 Pro (ar Borland Quattro Pro sistēmai DOS ar PC/GEOS "Look and Feel")
* 1992: GeoWorks DTP
* 1992: GeoWorks CD Manager
* 1993: GeoWorks Ensemble 2.0 (jauns kodols PC/GEOS 2.0)
* 1993: Geopublish 2.0
* 1994: Geoworks Ensemble 2.01
* 1996: NewDeal Office 2.2
* 1996: NewDeal Office 2.5
* 1996: NewDeal Publish 2.5 (*Shareware* versija)
* 1997: NewDeal Office 97
* 1998: NewDeal Office 98
* 1999: NewDeal Office Release 3
* 1999: NewDeal Office Release 3 Evaluation
* 1999: NewDeal Office 3.2
* 2000: NewDeal Office 3.2d (Vācijas ielāps)
* 2000: NewDeal Office 2000 (auns kodols PC/GEOS 3.0)
* 2000: NewDeal Office 2000 sistēmai *GlobalPC*
* 2001: BreadBox Ensemble Beta Version 4.0.1.1
* 2001: BreadBox Ensemble Beta Versions 4.0.1.x
* 2002: Breadbox Ensemble Full Version 4.0.2.0
* 2005, March: Breadbox Ensemble Version 4.1.0.0
* 2005, November: Breadbox Ensemble Version 4.1.2.0
* 2009, August: Breadbox Ensemble Version 4.1.3.0

Skatīt arī
----------

* GEOS (8 bitu operētājsistēma)

Atsauces
--------

1. ↑  GEOS: The Graphical Environment Operating System
2. ↑  5 of the best desktop operating systems you never used: GEOS / GeoWorks
3. ↑  Geoworks Announces New OS

Ārējās saites
-------------

* BreadBox *GEOS* pēdējais izstrādātājs (pēdējie jaunumi 2009. gadā)